Diari Oficial de la Generalitat Valenciana


Sumari del DOGV 7965, del 25-01-2017 (2017/232)

Informe ambiental i territorial estratègic favorable en relació amb la proposta de modificació del Pla parcial de millora del sector Galiana Golf.
--------------------------------------------------------------------------------------------------------------------------------------------------

### Dades del document

Número de DOGV
:   7965

Data del DOGV
:   25-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/232


Data del document
:   10-01-2017

Organisme emissor
:   Ajuntament de Carcaixent

Tipus de document
:   Ordre

Descriptors 

:   * Carcaixent
    * administració local
    * pla d'urbanisme

Informe ambiental i territorial estratègic favorable en relació amb la proposta de modificació del Pla parcial de millora del sector Galiana Golf. [2017/232]  
L'Òrgan Ambiental i Territorial Municipal de Carcaixent, en sessió celebrada el dia 14 de desembre de 2016, va adoptar l'acord que en la seua part dispositiva diu el següent:  
  
«Primer. Emetre informe ambiental i territorial estratègic favorable en relació amb la proposta de modificació del Pla parcial de millora del sector Galiana Golf d'aquest municipi, per no tenir efectes significatius sobre el medi ambient, i es declara que és procedent continuar la tramitació de la modificació conformement amb la normativa sectorial, si bé s'hauran d'acomplir els condicionants següents:  
- Es tindrà en compte en la tramitació de l'expedient l'informe favorable al tractament d'aigües residuals generades per aquesta actuació en el sistema públic de sanejament indicat, condicionat a l'obtenció, en el moment efectiu de la connexió, de l'oportuna autorització previ pagament del suplement d'infraestructures. Haurà d'executar-se i adequar-se la instal·lació i l'abocament a les condicions definides en l'informe.  
- El pla parcial a desenvolupar haurà d'adoptar les mesures d'integració paisatgística incloses en el planejament vigent aprovat i avaluat ambientalment i complementades amb les introduïdes en el document presentat.  
- En relació amb la cessió de la zona com a equipament infraestructura-servei, el titular haurà de realitzar les tasques de manteniment i millora atenent un pla de gestió forestal elaborat per tècnic qualificat, i en el qual és justifiquen les mesures de prevenció d'incendis forestals.  
  
- En relació amb l'espai per a zones enjardinades haurà d'incloure criteris de disseny que comporten un manteniment mínim, com per exemple l'ús de plantes xeròfites i mobiliari antivandàlic.  
- S'haurà d'explicar amb detall les variacions de volum en els moviments de terres, ja que, efectivament l'alternativa 2 suposa una menor volumetria de terraplé, però triplica la de desmunt.  
En l'expedient haurà de constar un exemplar, diligenciat pel secretari de la corporació, del document objecte d'aquest acord.  
Segons estableix l'article 51.7 de la Llei d'ordenació territorial, urbanisme i paisatge, aquest informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació del pla en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Segon. Continuar amb la tramitació de la modificació del Pla parcial de millora del sector Galiana Golf de Carcaixent.  
Tercer. Traslladar aquest acord a la conselleria de la Generalitat Valenciana competent en matèria d'ordenació del territori i medi ambient i a les persones interessades.  
Quart. Publicar aquest acord en el Diari Oficial de la Generalitat Valenciana.»  
  
Carcaixent, 10 de gener de 2017.- El secretari: Lluís Blanco Vega.